**ZAPISNIK**

**32. SEJE STRATEŠKEGA SVETA ZA ZDRAVSTVO**

četrtek, 16. 11. 2023

Prisotni člani: dr. Erik Brecelj, dr. Denis Pavliha, mag. Egon Stopar, mag. Dolores Kores, mag. Gregor Cuzak, dr. Petra Došenović Bonča, mag. Mira Šavora, mag. Ana Vodičar, Tjaša Sobočan, dr. Branko Gabrovec, Hajdi Kosednar, dr. Grega Strban, dr.Rok Ravnikar, Marjan Pintar, dr. Valentina Prevolnik Rupel, mag. Dorjan Marušič, dr. Renata Rajapakse.

Odsotni: dr. Vojko Flis, mag. Alan Medveš, mag. Tamara Kozlovič, Monika Ažman, dr. Tit Albreht, dr. Janez Poklukar, dr. Iztok Takač, dr. Radko Komadina, dr. Igor Švab, dr. Peter Radšel, Anka Rode.

Ostali prisotni: dr. Metka Paragi, Simona Pirnat Skeledžija, Erik Scheriani, Urška Štorman.

Sejo Strateškega sveta za zdravstvo, ki se je pričela ob 16.00 uri, je vodil predsednik Strateškega sveta dr. Erik Brecelj.

Dnevni red:

1.        Potrditev dnevnega reda.  
2.        Potrditev zapisnika 31. seje SSZ.

3. Analiza ankete "Delo zdravnikov" (Erik Scheriani).

4. Razprava o aktualnih zakonodajnih osnutkih (dr. Grega Strban).  
5.        Predlogi za naslednjo sejo.  
6.        Razno.

**AD/1**

Strateški svet je soglasno potrdil dnevni red.

**SKLEP ŠT. 1**: Strateški svet je potrdil predlagani dnevni red.

**AD/2**

Strateški svet je soglasno potrdil zapisnik 31. seje SSZ.

**SKLEP ŠT. 2**: Strateški svet je potrdil zapisnik 31. seje SSZ.

**AD/3**Razprave in sklepi:

Prisotni so se izčrpno seznanili z anketo na temo dela zdravnikov, ki je bil poslana JZZ in je zajemala 11 vprašanj na temo pogodbenega dela, delovne zakonodaje v tej povezavi, vloge in odgovornosti direktorjev pri sklepanju podjemnih pogodb, organiziranja službe NMP itd..

**SKLEP ŠT. 3**: Pri nadaljnjem delu SSZ se bo potrebno še dokončno posvetiti zakonodaji na temo dela zdravnikov.

**AD/4**

Profesor Strban se je dotaknil zlasti aktualne zakonodaje in sicer osnutka Zakona o organizaciji in upravljanju ZZZS, ZZVZZ, ZZDej in ZZdrS s poudarkom na ohranitvi javnozdravstvene mreže in omejevanju odhoda zdravnikov iz nje ter konkretnejši opredelitvi pravic in obveznosti pri opravljanju javnozdravstvene dejavnosti. Prevladalo je soglasje, da tudi samo opravljanje zdravstvenih storitev dejansko pomeni opravljanje zdravstvene dejavnosti, ki zahteva dovoljenje MZ.

**SKLEP ŠT. 4**: Člani SSZ se dogovorijo, da bodo prejeli sprejeti dokument na temo "Delo zdravnikov" in druge sprejete dokumente. Odločili se bodo, katere v paketu ponovno pošljejo MZ.

**SKLEP ŠT. 5**: SSZ se bo v nadaljnjem delu, poleg ostalega, posvetil operativnemu delu že pripravljenih predlogov/dokumentov dosedanjega dela, ki jih KPV zbere in pošlje vsem članom SSZ.

**AD/5**

**SKLEP ŠT. 6**: Na naslednji seji bodo obravnavani problemi korupcije v zdravstvu.

Naslednja seja bo 30.11. 2023.

**AD/6**

Članice in člani so se seznanili z odstopno izjavo zdravnika Roka Ravnikarja in se mu zahvalili za sodelovanje. Seja se je zaključila ob 19.30 uri.

Zapisala: dr. Metka Paragi

Pregledal: dr. Erik Brecelj

predsednik Strateškega sveta za zdravstvo